
REFERAT DE APROBARE  A PROIECTULUI DE HOTĂRÂRE
privind darea în folosință gratuită către Societatea Națională de Transport Gaze Naturale ”TRANSGAZ” S.A. a terenului înscris în CF 435749 Timișoara, proprietatea Municipiului Timișoara-domeniu public
1. Descrierea situaţiei actuale:
	Societatea Națională de Transport Gaze Naturale ”TRANSGAZ” S.A., având numărul de ordine la Oficiul Registrul Comerțului de pe lângă Tribunalul Sibiu J32/301/2000, a solicitat reglementarea juridică a terenului înscris în CF 435749 Timișoara , CF vechi 2123 Freidorf, cu nr. top. 315/a-317/2;1148/a/2/1/1/1 și suprafața de 1900 mp, proprietatea Municipiului Timișoara-domeniu public conform H.G.nr.1016/2005.
	Pe terenul respectiv se află obiectivul aferent sistemului național de transport gaze naturale ”SRMP Timișoara 3”.
2. Schimbări preconizate și rezultate așteptate:
 	Darea în folosință gratuită a terenului respectiv este necesară pentru desfășurarea în condiții optime a proiectului de investiție pentru modernizarea stației reglare măsurare predare gaze.
3. Alte informații:
 	Prin H.G. nr. 668/2002 a fost aprobat Acordul de concesiune, prin care Statul Român a concesionat către Transgaz conductele de transport, instalațiile, echipamentele și dotările aferente Sistemului Național de Transport al gazelor naturale, precum și activitatea de operare a acestuia.
4. Concluzii:
	Având în vedere cele menţionate mai sus, considerăm necesară și oportună darea în folosință gratuită, pe durata existenței ”SRMP Timișoara 3”, către Societatea Națională de Transport Gaze Naturale TRANSGAZ S.A., a terenului situat în str. Wilhelm Tell, înscris în CF 435749 Timișoara, CF vechi 2123 Freidorf, cu nr. top. 315/a-317/2;1148/a/2/1/1/1 și suprafața de 1900 mp, proprietatea Municipiului Timișoara-domeniu public, precum și radierea dreptului de folosință și administrare operativă a ”Fabricii de Zahăr Întreprinderea Industrială de Stat Timișoara”, respectiv aprobarea contractului cadru de dare în folosință gratuită.

RAPORT DE SPECIALITATE
privind darea în folosință gratuită către Societatea Națională de Transport Gaze Naturale ”TRANSGAZ” S.A. a terenului înscris în CF 435749 Timișoara, proprietatea Municipiului Timișoara-domeniu public

              Având în vedere Referatul de aprobare a proiectului de hotărâre nr.CT2021-3124/26.07.2021 al Primarului Municipiului Timișoara și Proiectul de hotărâre privind darea în folosință gratuită către Societatea Națională de Transport Gaze Naturale ”TRANSGAZ” S.A. a terenului înscris în CF 435749 Timișoara, proprietatea Municipiului Timișoara-domeniu public, facem următoarele precizări:
	Societatea Națională de Transport Gaze Naturale ”TRANSGAZ” S.A., având numărul de ordine la Oficiul Registrul Comerțului de pe lângă Tribunalul Sibiu J32/301/2000, prin reprezentant dl. Sterian Ion, în calitate de Director General, a solicitat reglementarea juridică a terenului înscris în CF 435749 Timișoara , CF vechi 2123 Freidorf, cu nr. top. 315/a-317/2;1148/a/2/1/1/1 și suprafața de 1900 mp, proprietatea Municipiului Timișoara-domeniu public conform H.G.nr.1016/2005.
	Pe terenul respectiv se află obiectivul aferent sistemului național de transport gaze naturale ”SRMP Timișoara 3”.
 	Terenul este inclus în inventarul mijloacelor fixe al Primăriei Municipiului Timișoara-domeniu public, cu nr. de inventar 4010.
	Darea în folosință gratuită a terenului respectiv este necesară pentru desfășurarea în condiții optime a proiectului de investiție pentru modernizarea stației reglare măsurare predare gaze.
	Prin H.G. nr. 668/2002 a fost aprobat Acordul de concesiune, prin care Statul Român a concesionat către TRANSGAZ conductele de transport, instalațiile, echipamentele și dotările aferente Sistemului Național de Transport al gazelor naturale, precum și activitatea de operare a acestuia.
	În conformitate cu prevederile Legii nr.123/2012 a energiei electrice și a gazelor naturale, art. 130-Obligaţiile şi drepturile operatorului de transport şi de sistem, alin.(2), lit. h), ”să folosească, cu titlu gratuit, terenurile proprietate publică ocupate de obiectivele aferente sistemului de transport, precum şi terenurile proprietate publică utilizate pentru lucrările de execuţie, exploatare, întreţinere şi reparaţii, inclusiv terenurile care fac parte din fondul forestier naţional, prin derogare de la prevederile art. 42 alin. (1) lit. b) din Legea nr. 46/2008 - Codul silvic, cu modificările şi completările ulterioare.”
	Conform art. 129, alin (6), lit.a) din Ordonanța nr.57/2019 privind Codul administrativ: ” În exercitarea atribuţiilor prevăzute la alin. (2) lit. c), consiliul local:
a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
	Nu se va schimba destinația imobilului. Dreptul de folosință cu titlu gratuit se va acorda pe perioada existenței stației reglare măsurare predare gaze ”SRMP Timișoara 3”, începând cu data intrării în vigoare a contractului de dare în folosință cu titlu gratuit. Procesul verbal de predare-primire se va face în termen  de 60 de zile de la data semnării contractului. Cheltuielile de întreținere și răspunderea asupra bunului atribuit cad în sarcina beneficiarului, adică în sarcina Societății Națională de Transport Gaze Naturale ”TRANSGAZ” S.A.
	 Obligațiile beneficiarului și sancțiunile pentru nerespectarea obligațiilor sunt cele corespunzătoare art. 300 din Ordonanța de Urgență nr.57/2019 privind Codul Administrativ și din clauzele contractului de dare în folosință gratuită.
	Conform adresei Serviciului Juridic nr. CT2021-3124/26.07.2021 nu figurează litigii pe rolul instanțelor de judecată în curs de soluționare cu privire la imobilul înscris în CF 435749 Timișoara.
 	Prin adresa nr. CT2021-3124/26.07.2021 Compartiment Administrare Fond Funciar ne comunică că nu sunt înregistrate revendicări în baza legilor fondului funciar. 
	Conform evidenței Biroului Clădiri Terenuri II Vest imobilul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 - şi nici în baza O.U.G.nr.94/2000, republicată, modificată şi completată prin O.U.G. nr. 209/2005 - privind retrocedarea unor imobile care au aparţinut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind darea în folosință gratuită, pe durata existenței ”SRMP Timișoara 3”, către Societatea Națională de Transport Gaze Naturale TRANSGAZ S.A., a terenului situat în str. Wilhelm Tell, înscris în CF 435749 Timișoara, CF vechi 2123 Freidorf, cu nr. top. 315/a-317/2;1148/a/2/1/1/1 și suprafața de 1900 mp, proprietatea Municipiului Timișoara-domeniu public, precum și radierea dreptului de folosință și administrare operativă a ”Fabricii de Zahăr Întreprinderea Industrială de Stat Timișoara”, respectiv aprobarea contractului cadru de dare în folosință gratuită, conform Anexei 1.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

     DIRECTOR D.C.T.D.D.II VEST				             CONSILIER B.C.T. II VEST
           MIHAI BONCEA						                      DIANA ROF
image1.jpeg




